**Ομιλία**

**Αναπληρωτή Διευθύνοντος Συμβούλου Eurobank**

**κ. Σταύρου Ιωάννου**

**EGG Hub**

***Διευρύνοντας το Οικοσύστημα Καινοτομίας στην Ελλάδα***

**Κύριε Υπουργέ,**

**Κύριε Υφυπουργέ,**

**Αγαπητοί συνεργάτες μας και μέλη των επιχειρηματικών ομάδων και εταιρειών του** [**egg – enter•grow•go**](https://www.theegg.gr/el)**,**

**Κυρίες και Κύριοι,**

Καλησπέρα σας και από εμένα, σας ευχαριστώ πολύ που είστε εδώ σήμερα, μαζί μας.

Κύριε Υπουργέ, πραγματικά μας είπατε εξαιρετικά ενδιαφέροντα πράγματα

Σας καλωσορίζω όλους στο egg Hub, το νέο σπίτι του επιχειρηματικού μας επιταχυντή, που φέτος συμπληρώνει 10 χρόνια παρουσίας στην ελληνική αγορά. Θα έχουμε στη συνέχεια την ευκαιρία να περιηγηθούμε στις νέες σύγχρονες εγκαταστάσεις όπου φιλοξενούνται συνολικά, **53** επιχειρηματικές ομάδες και εταιρείες. Οι νέες μας υποδομές είναι μια ακόμη έμπρακτη απόδειξη της δέσμευσης της Eurobank να προσφέρει ότι καλύτερο στο ελληνικό οικοσύστημα καινοτομίας

Το egg, που είναι πρότυπο για τα ελληνικά και τα ευρωπαϊκά δεδομένα, με μια πολύ ισχυρή δικτύωση, συμμαχίες και συνεργασίες διεθνούς κύρους, συμβάλει στη διαμόρφωση ενός επιχειρηματικού τοπίου που προάγει την καινοτομία και την ανάπτυξη σε τρεις βασικούς πυλώνες:

**Την Εξωστρέφεια**

**Τη Χρηματοδότηση** και

**Την Επιχειρηματική δικτύωση** για εταιρείες που θα πετύχουν **βιωσιμότητα**, **γρήγορη αύξηση επενδύσεων και πωλήσεων** και **επέκταση.**

Η εξέλιξη του egg και η συμβολή του στην ανάπτυξη και θεσμική αναβάθμιση του ελληνικού οικοσυστήματος καινοτομίας, με την πολύτιμη πραγματικά βοήθεια όλων των συνεργατών μας και ειδικότερα του **Corallia** και του κ. **Βασίλη Μακιού**, που συμμετείχε από την αρχή , δικαιώνει απόλυτα την απόφασή μας.

Την προσπάθειά μας τιμούν και συνδράμουν αξιόλογες προσωπικότητες σαν μέλη του **Advisory Board**, αρκετοί από τους οποίους είναι σήμερα εδώ. Θα ευχαριστήσω

τον Πρύτανη του ALBA Graduate Business School **Κώστα Αξαρλόγλου**,

τον **Γιώργο Δαυίδ**,

τον **Δημήτριο Δέμο**,

τον καθηγητή **Γεώργιο Δουκίδη**,

τη **Νέλλη Κάτσου**,

τον **Νικόλαο Καυκά**,

τον **Μιχάλη Μπλέτσα από το ΜΙΤ Media Lab** και τη **Μαρίνα Χατζοπούλου**,

την **Δρ. Μαρία Μπουντρογιάννη**,

τον **Νίκο Νανόπουλο**, που δε χρειάζεται συστάσεις, και

τον **Γιώργο Ξηρογιάννη** από τον ΣΕΒ.

Ευχαριστίες επίσης στους μέντορές μας και στα μέλη της **Συντονιστικής Επιτροπής**, στον Πρόεδρο, **Μιχάλη Βλασταράκη** και τη Διευθύντρια του egg, **Ρούλα Μπαχταλιά**.

Θέλουμε οι νέοι επιχειρηματίες να βρίσκουν τα εφόδια που χρειάζονται για να μετατρέψουν το όνειρό τους σε μια βιώσιμη, εξωστρεφή και ανταγωνιστική επιχείρηση. Μέτρο επιτυχίας της διαρκούς επένδυσης της Eurobank στο egg, που σε αριθμούς είναι άνω των **12** εκατ. ευρώ ως τώρα, είναι το αποτύπωμα που αφήνουν οι περισσότεροι από τους **1.000** νέους Έλληνες επιχειρηματίες που έχουμε φιλοξενήσει. Μιλάμε για **310** Start-up, για δημιουργία **168** εταιρειών και έναν κύκλο εργασιών **92** εταιρειών egg alumni. Μάλιστα **36** από τις start up έχουν καταφέρει να αντλήσουν **περισσότερα από 31 εκατ. ευρώ equity funding από Venture Capital**.

Είμαστε ιδιαίτερα περήφανοι που στηρίξαμε το επιχειρηματικό ταξίδι εταιρειών, success stories εντός και εκτός συνόρων, με αρκετές να έχουν αντλήσει αξιοσημείωτα κεφάλαια και από το εξωτερικό.

Tο egg πέτυχε, όχι μόνο επειδή ήταν η πρώτη ουσιαστική και συγκροτημένη πρωτοβουλία υποστήριξης της νεανικής καινοτόμου επιχειρηματικότητας στη χώρα. **Το** **egg** **πέτυχε γιατί ταυτίστηκε με αυτήν!**

Σήμερα, η διεύρυνση του οικοσυστήματος καινοτομίας στην Ελλάδα θα προκύψει από την **ενδυνάμωση των ήδη ενεργών καινοτόμων επιχειρήσεων**, την **προσέλκυση νέων από την ευρύτερη περιοχή της Νοτιοανατολικής Ευρώπης**, αλλά και από την **ίδρυση νέων spin-off εταιρειών που αναδύονται μέσα από τα ελληνικά πανεπιστημιακά και ερευνητικά ιδρύματα.**

Κυρίες και κύριοι,

Η ενεργειακή και γεωπολιτική αναταραχή, συνθέτουν ένα τοπίο πρωτοφανών προκλήσεων, που επηρεάζει φυσικά και το οικοσύστημα νεοφυούς επιχειρηματικότητας.

Ωστόσο, πέραν της ορθής διαχείρισης που κάθε κρίση επιβάλλει, στο τέλος της ημέρας, κάθε κρίση γεννά και ευκαιρίες. Κερδισμένοι βγαίνουν όσοι διαβάζουν σωστά τις εξελίξεις και προνοούν για να μπορέσουν να προπορευθούν, αξιοποιώντας συγκριτικά πλεονεκτήματα.

Αυτό άλλωστε είναι και η ιστορία του ίδιου του egg.

Δημιουργήθηκε, μέσα στην μνημονιακή κρίση, επιχειρώντας να λειτουργήσει και σαν ανάχωμα στη μαζική φυγή ταλέντου. Εξελίχθηκε σε **σημείο αναφοράς στην ελληνική αγορά και αποτέλεσε εφαλτήριο ανάπτυξης της νέας επιχειρηματικότητας**, συμβάλλοντας και στην ισχυροποίηση του brain regain.

Σήμερα, εν μέσω εξωγενών κρίσεων, το egg οφείλει και θα παραμείνει χρήσιμο στηρίζοντας τη νέα επιχειρηματικότητα.

**Υποδεχόμαστε επιχειρήσεις σε δυναμικούς κλάδους, που θα ηγηθούν του οικονομικού rebound.**

Η λίστα είναι μεγάλη: Ηλεκτρονικό εμπόριο, τεχνολογίες 5G, Βιοτεχνολογία και ευρύτερα Επιστήμες Υγείας, Ενέργεια, Αγροτική Τεχνολογία, Τουρισμός, σύγχρονες ολοκληρωμένες λύσεις ESG, «κερδίζουν» με επιταχυνόμενο ρυθμό τις νέες startups.

Κάτι που επίσης μας δίδαξαν οι πρόσφατες κρίσεις είναι **η δύναμη της συνεργασίας** χωρίς όρια και σύνορα για έναν κοινό σκοπό, ένα μοντέλο **ζωτικό και στον μικρόκοσμο της νεοφυούς επιχειρηματικότητας.**

Με στρατηγικές συνεργασίες όπως με το **Enterprise Greece**, τον **ΣΕΒ**, το **Elevate Greece** και **μεγάλα Πανεπιστήμια σε Ελλάδα και εξωτερικό**, όπως το **Toronto Metropolitan University** στον **Καναδά, επιδιώκουμε σταθερά τη διεθνοποίηση και τη δικτύωση της νέας, ελληνικής επιχειρηματικότητας, προσέλκυση επενδύσεων και** ενίσχυση της εξωστρέφειας. Θα αναφέρω τη **στρατηγική μας συνεργασία με την ΑΜΑΖΟΝ WEB SERVICES, την πιο διαδεδομένη πλατφόρμα υπηρεσιών cloud παγκοσμίως** που λειτουργεί πλέον ως **sponsor για το egg**.

**Για το egg οι συνεργασίες με τους καλύτερους του κλάδου στη διεθνή σκηνή είναι πράξη.**

Το πρόγραμμα εξωστρέφειας του egg πλέον αριθμεί **13 επιχειρηματικές αποστολές** ,με συμμετοχή περισσότερων από **90 start-ups** στα μεγαλύτερα οικοσυστήματα καινοτομίας, μεταξύ αυτών Τελ Αβίβ, Τορόντο και Βοστώνη.

**Σήμερα επιθυμούμε να ανακοινώσουμε νέες πρωτοβουλίες για τις συνεργασίες του egg, που το ισχυροποιούν ακόμη περισσότερο.**

1. **Πρώτον.**

**Επεκτείνουμε για επιπλέον 5 χρόνια τη συνεργασία με το διεθνούς κύρους Toronto Metropolitan University στον Καναδά,** πρώην Ryerson University**.** Ευχαριστούμε τον Senior Director, Programs & Partnerships στο DMZ,Σερίφ Ελ Ταουίλ**,** που βρίσκεται εδώ με τη συνεργάτιδά του, Αντρέα Ρίτσαρντσον.

Tο **DMΖ, που είναι από τους κορυφαίους επιταχυντές παγκοσμίως θα παρέχει αναβαθμισμένες υπηρεσίες συμβουλευτικής και διευρυμένες ευκαιρίες διασύνδεσης με επενδυτικά κεφάλαια.** Με την ευκαιρία ίδρυσης του νέου **DMZ στη Νέα Υόρκη**, το egg έχει πλέον **πρόσβαση στην Μητρόπολη των ΗΠΑ που κατατάσσεται στο top 3 της παγκόσμιας κατάταξης οικοσυστημάτων καινοτομίας**.

Η συνεργασία βοηθά επίσης την πρωτοβουλία στήριξης και προβολής ελληνικών spin-offs Πανεπιστημιακών & Ερευνητικών Ιδρυμάτων, **με ιδρυτικά μέλη γυναίκες,** που μπορεί να επεκταθεί , **σε όλα τα ελληνικά Πανεπιστήμια**, λειτουργώντας **ως συνδετικός κρίκος της ερευνητικής γυναικείας καινοτόμου επιχειρηματικότητας με το εξωτερικό**.

Η αξία αυτής της συνεργασίας, την οποία οφείλουμε στην **Δρ. Μαρία Μπουντρογιάννη** που βρίσκεται σήμερα μαζί μας, είναι τεράστια αν αναλογιστούμε πως **το DMZ,** στα **12** χρόνια λειτουργίας του έχει υποστηρίξει περισσότερες από **727** startups που άντλησαν **$ 1,78 δισ. seed funding** συμβάλλοντας στη δημιουργία **4.739** **θέσεων απασχόλησης.**

1. **Δεύτερον.**

**Υπογράφουμε, σήμερα, σύμβαση συνεργασίας με το Cyprus Seeds**, για τη διασύνδεση της καινοτόμου ακαδημαϊκής έρευνας, που παράγεται σε κυπριακά πανεπιστήμια και ερευνητικά ιδρύματα, με την πραγματική οικονομία. **Το egg ισχυροποιεί το οικοσύστημα καινοτομίας αλλά και τη σύνδεση έρευνας και επιχειρηματικότητας σε Ελλάδα και Κύπρο**, εξασφαλίζοντας ευκαιρίες επιχειρηματικής δικτύωσης νέων επιχειρηματιών στις δύο αγορές. Ήδη 3 επιχειρηματικές ομάδες, από τις 38 του τρέχοντος κύκλου του egg, προέρχονται από την Κύπρο. Ευχαριστούμε την **Maria Markidou-Georgiadou**, Managing Director CYPRUS SEEDS που μας τιμά σήμερα.

1. **Τρίτον.**

**Επεκτείνουμε για 3 χρόνια το πρόγραμμα εξωστρέφειας egg στο Ισραήλ**, για τη συμβουλευτική, μεταφορά γνώσης και συνέργειες. Τον Μάιο πραγματοποιήσαμε μια ακόμη αποστολή στο **Ισραήλ** με τη συμμετοχή **9** ελληνικών νέων εταιρειών, Μαζί μας η Chairperson του ENTREPRENEURSHIP FORUM ISRAEL, Έλα Ματαλόν, την οποία ευχαριστώ.

1. **Τέταρτον.**

**Στηρίζουμε μεθοδικά τη διασύνδεση των Πανεπιστημίων με την αγορά**. Εδώ εντάσσονται τα MOU που υπογράφουμε τις επόμενες ημέρες με το Πανεπιστήμιο Πατρών, το **Αριστοτέλειο Πανεπιστήμιο Θεσσαλονίκης** και το **Γεωπονικό Πανεπιστήμιο Αθηνών.** Στόχος, να ενθαρρύνουμε πολλά υποσχόμενα spin-offs να διερευνήσουντη δυναμική εμπορικής αξιοποίησης της ιδέας τους, με ενημερωτικές δράσεις και mentoring. Το egg έχει φιλοξενήσει ήδη **46 startups με ισχυρό ερευνητικό έργο σε συνεργασία με Ακαδημαϊκά και Ερευνητικά Ιδρύματα σε Ελλάδα και εξωτερικό. Μάλιστα η startup Ce.B.Tec**, spin-off του Γεωπονικού Πανεπιστημίου Αθηνών έχει ενταχθεί στον **10ο κύκλο**, αναπτύσσοντας ένα **φιλόδοξο project** που θα μπορούσε **να κυριαρχήσει στην παγκόσμια αγορά φορητών διαγνωστικών και αναλυτικών συστημάτων**.

Στο επίκεντρο είναι και η **ενδυνάμωση ειδικά των γυναικών ερευνητριών, φοιτητριών & επιχειρηματιών**. Μόλις το Σάββατο ολοκληρώθηκε δράση **στήριξης και προβολής ελληνικών startups με ιδρυτικά μέλη γυναίκες επιχειρηματίες** που συνδιοργανώθηκε μετο **Α.Π.Θ.,** το **Δημοκρίτειο Πανεπιστήμιο Θράκης και** το **Διεθνές Επιμελητήριο Ελλάδος.**

1. **Πέμπτον. Last but not least.**

**Η Eurobank και το** [**egg**](https://www.theegg.gr/el) **επιλέχθηκαν** από τη Γενική Γραμματεία Έρευνας & Καινοτομίας, του υπουργείου Ανάπτυξης και Επενδύσεων να αναπτύξουν και να υποστηρίξουν τον **πρώτο ελληνικό** [**Συνεργατικό Σχηματισμό Καινοτομίας στις Ψηφιακές Τεχνολογίες στον Τουρισμό και τον Πολιτισμό.**](http://www.gsrt.gr/central.aspx?sId=108I334I1106I646I444510&olID=750&neID=673&neTa=12_40756_1&ncID=0&neHC=0&tbid=0&lrID=2&oldUIID=aI750I0I119I428I1089I0I1&actionID=load)  **Το Cluster αυτό, με συνολικά 13 εταιρείες, εξασφαλίζει χρηματοδότηση 2,8 εκατομμύρια ευρώ από τη Γενική Γραμματεία, για τον εκσυγχρονισμό του τουριστικού και πολιτιστικού προϊόντος, αξιοποιώντας την τελευταία λέξη της τεχνολογίας και έξυπνες λύσεις.**

Να σας πω τέλος, πως φέτος **η Eurobank θα συμμετέχει ως ιδιώτης επενδυτής σε 5 Venture Capital funds που στηρίζονται από την Ελληνική Αναπτυξιακή Τράπεζα Επενδύσεων. Θα επενδύσουμε επιπλέον 5 εκατομμύρια ευρώ, διπλασιάζοντας τη συμμετοχή μας.**

**Η Τράπεζα, θα συμμετάσχει επίσης με 19 εκατ. ευρώ, αρχικά, στο νέο πρόγραμμα «Ταμείο Εγγυοδοσίας Καινοτομίας**», που έχει συστήσει η Ελληνική Αναπτυξιακή Τράπεζα, σε συνεργασία με το Υπουργείο Ανάπτυξης, το  **πρώτο χρηματοδοτικό εργαλείο** για τη στήριξη των καινοτόμων, νεοσύστατων και υφιστάμενων πολύ μικρών, μικρών και μεσαίων επιχειρήσεων (ΜμΕ) που προάγουν έρευνα και καινοτομία.

Αγαπητοί φίλοι, θα μπορούσα να σας μιλάω για ώρες αλλά δεν πρόκειται να σας κουράσω άλλο

Η στήριξη της νέας επιχειρηματικότητας είναι **αναπόσπαστο μέρος της ολιστικής και σύγχρονης προσέγγισης** μας για την ενδυνάμωση της υγιούς, εξωστρεφούς επιχειρηματικότητας σε όλα τα στάδια.

***Τα λόγια είναι η σκιά των έργων, είχε πει ο Δημόκριτος.***

**Στην περίπτωση του egg, τα λόγια είναι πολύ κατώτερα του αποτελέσματος, στη βάση του οποίου κρίνονται, ΌΛΑ, στο τέλος της ημέρας.** Είμαι πολύ υπερήφανος γιατί το έργο, που συντελείται στο egg, μιλά από μόνο του, μέσα και έξω από τα σύνορα της χώρας μας.

Σας ευχαριστώ όλους που είστε μαζί μας σήμερα.\_